wickkiey/tamil-wikipedia-markdown huggingface dataset:
# சுவாமி இராமதாசர்



**தமிழவேள் சுவாமி இராமதாசர்** (இயற்பெயர்:இராமலிங்கம், பிறப்பு ஓகஸ்ட் 7, 1916) மலேசியா வாழ் தமிழ்மக்களுக்கு ஆதரவு காட்டி, தமிழைப் போதித்த செந்தமிழ் வித்தகர். புலவர். இவர் ஒரு பேரறிஞராகக் கருதப்படுகிறார்.  

## வாழ்வு
இவர் தமிழகம், முகவை மாவட்டம், திருவரங்கம் அருகில் கொளுந்துறை கிராமத்தில் இறைதொண்டர் குடும்பத்தில் பிறந்தவர். பழனியாண்டி, பெருமாத்தாள் தம்பதிகளின் மகன்.  

## கல்வி
இவர் தனது இரண்டு வயதிலேயே இவரது பாட்டனார் சின்னழகரிடமிருந்து பள்ளிப் பிள்ளையார் சிந்தனை, சரசுவதி சிந்தனை, மூதுரை தெய்வத் தனிப்பாடல்கள், சிறுகதைகள் போன்றவற்றைக் கற்றவர். 1919 ஆம் ஆண்டில் கொளுந்த்துறை கிராமத்தில் போஃர்ட் பாடசாலையில் படிக்கத் தொடங்கியவர், போஃர்ட் பாடசாலை தொடர்ந்து இயங்காக காரணத்தால் மீண்டும் தனது பாட்டனாரிடமே வாய்மொழியாக கல்வியைத் தொடர்ந்தவர். இவர் தனது பத்தாவது வயதிலேயே மூதுரை, நல்வழி, நன்னெறி, இராஜகோபாலமாலை, அம்பிகைமாலை, நீதி நெறி விளக்கம், மாரியம்மன் தாலாட்டு, நாராயண சதகம், அறப்பளீச்சுர சதகம் போன்றவைகளைக் கற்றுத் தெளிந்திருந்தவர். போஃர்டு பாடசாலை மீண்டும் ஆரம்பமான போது இவர் மூன்றாம் வகுப்பில் சேர்ந்து, கல்வியைத் தொடர்ந்தவர்.  

## கற்ற வித்தைகள்
1930 இல் திருவரங்கம் பாடசாலையில் இளையான் குடியெடுத்த சேதுகுடி இராமசாமி வள்ளுவரிடமும், கருமுத்து வள்ளுவரிடமும் சோதிடக் கலையையும், பஞ்ச பட்சி வித்தையையும் கற்றுக் கொண்டவர்.  

## பெயர் மாற்றம்
இவர் 1937 ஆம் ஆண்டின் ஆரம்பத்தில் 'ரஜூலா' கப்பலில் பயணம் செய்து பினாங்கு சென்றார். பினாங்கில் இவருக்கு அறிமுகமானவர்கள், 'இராமதாசன்' எனும் பெயர் இவருக்கு பொருத்தமாகவும், அழகாகவும் இருப்பதாகச் சொல்லி அதையே இவருக்கு வைத்து விட்டனர். அன்று முதல் இவரது பெயர் இராமதாசர் என மாறியது.  

## வேலை
சுவாமி இராமதாசர் பெப்ரவரி 10, 1937 இல் கப்பல் துறையில் வேலை செய்யத் தொடங்கினார். பின்னர் தண்ணீர் மலைச்சாரலில் கல் ஆலையில் இருபது நாட்கள் வேல செய்தார். கருத்து வேறுபாடுகள் காரணமாக இரு வேலைகளிலிருந்தும் விலக்கப் பட்டார்.  

## பணிகள்
இவர் பினாங்கு மாநிலத்தில் 1939 ஆம் ஆண்டு தொடக்கம் செந்தமிழ்ப் பாடசாலையையும், செந்தமிழ்க் கலாநிலையத்தையும் தொடங்கி இலக்கண இலக்கிய வகுப்புகளை நடாத்தி வந்தவர். 1943 ஆம் ஆண்டில் பினாங்கு கம்போங் ஜாவா பாரு இராச மாரியம்மன் கோயிலை விரிவுபடுத்திச் செப்பனிட்டு பெரிய சிறிய மாணவர்களுக்குக் கல்வி புகட்டியவர். இளந் தமிழ்ப்பாடசாலை, கலா நிலையம் என்ற இரண்டு பிரிவுகளை ஏற்படுத்தி இலக்கிய, இலக்கணப் பாடங்களைக் கற்பித்தவர்.  

## சமுதாயச் சேவை
இவர் தமிழ்ச் சமூக நலன்களுக்காகப் பல்வேறு துறைகளிலும் தொண்டு புரிந்தவர்.
# கூஸ்பம்ப்ஸ் (திரைப்படம்)

**கூஸ்பம்ப்ஸ்** (*Goosebumps*) என்பது 2015 ஆம் ஆண்டு ஆங்கிலத்தில் வெளியான 3 டி வகை திரைப்படமாகும். நகைச்சுவையும், திகிலும் நிறைந்த கணினி அனிமேசன் மூலம் மெருகூட்டப்பட்ட ஒரு கற்பனைக் கதாபாத்திரங்களைக் கொண்ட படம் ஆகும். இத்திரைப்படத்தின் தழுவல் சிறுவர்கள் அதிகமாக படிக்கும் *கூஸ்பம்ப்ஸ்* என்ற புத்தகத்திலிருந்து எடுக்கப்பட்டுள்ளது.  

## கதை
ஜாக் கூப்பர் என்னும் சிறுவன் குடும்பச்சூழலின் காரணமாக அவனின் விருப்பமில்லாமல் பெரிய நகரத்தை விட்டு சிறிய நகரத்தில் வாழும் சூழல் ஏற்படுகிறது. அப்போது அவன் வீட்டிற்கு அருகில் வசிக்கும் ஹன்னா என்ற சிறுமி அவனுக்கு தோழியாகிறார். அப்போது ஹன்னாவின் அப்பா ஆர். எல். ஸ்டைன் எழுதிய *கூஸ்பம்ப்ஸ்* என்ற புத்தகத்தின் கதாபாத்திரங்களை வெளியிடுகிறார்.  

## விருதுகள்
| விருது | வகை | பெறுபவர் | முடிவு |
| --- | --- | --- | --- |
| லாஸ் வேகாஸ் பிலிம் கிரிட்டிக்ஸ் சொசைட்டி | சிறந்த கற்பனைப் படம் | } |  |
# மந்தை


**மந்தை** (Herding) என்பது, நான்கைந்துக்கும் மேற்பட்ட கால்நடைகள் அல்லது விலங்குகள் ஒன்றுபட்ட கூட்டம் மற்றும் திரளும் குழுக்களை மந்தை எனப்படுகிறது. விலங்கினங்கள் தனது இனத்தை பராமரிக்கவும், பாதுகாக்கவும், மேய்ச்சல் மற்றும் நீர்நிலைகளைத் தேடவும் ஒன்றிரண்டு விலங்கின் தலைமையில் மற்ற விலங்குகள் மற்றும் கால்நடைகள் ஒன்றிணைந்து ஒரு பகுதியிலிருந்து மற்றொரு பகுதிக்குக் கூட்டமாக புலம் பெயர்வதையே மந்தை என்கிறோம்.  

## வரலாறு
கால்நடை வளர்ப்பு என்பது ஒரு பெரிய பகுதியில் சுற்றித் திரியும் கால்நடைக் குழுக்களைப் பராமரிப்பதாகும். சுமார் 10,000 ஆண்டுகளுக்கு முன்பு வரலாற்றுக்கு முந்தைய வேட்டைக்காரர்கள் ஆடுகள் மற்றும் செம்மறியாடுகள் போன்ற *(முன்னொரு காலத்தில்)* காட்டு விலங்குகளை வீட்டு விலங்குகளாக பழக்கப்படுத்தியதால், மேய்ச்சல் வாழ்க்கை முறை என்பது வளர்ச்சியடைந்தது. வேட்டைக்காரர்கள் தாங்கள் ஒரு காலத்தில் துரத்திய விலங்குகளைக் கட்டுப்படுத்துவதன் மூலம், இறைச்சி, பால் மற்றும் பால் பொருட்கள், கூடாரங்கள் மற்றும் ஆடைகளுக்கான தோல்களின் நம்பகமான ஆதாரங்களைப் பெற முடியும் என்பதைக் கற்றுக்கொண்டனர்.  

பல விலங்குகள் இயற்கையாகவே மந்தைகள் எனப்படும் குழுக்களாக வாழ்ந்து பயணிக்கின்றன. உதாரணமாக, ஆடுகள், செம்மறி ஆடுகள் மற்றும் இலாமாக்கள் போன்றவை பாதுகாப்புக்காக கூட்டமாக வாழ்கின்றன. அவை ஒரு வளமான புல்வெளியிலிருந்து இன்னொரு இடத்திற்கு ஒழுங்கமைக்கப்பட்ட திசை இல்லாமல் மந்தையாக நகர்கின்றன. சிங்கங்கள், ஓநாய்கள் மற்றும் சருகுநாய்கள் போன்ற வேட்டையாடும் விலங்குகள் வீட்டு மந்தைகளுக்கு பெரும் ஆபத்துகளை ஏற்படுத்துகின்றன. மேய்ப்பர்கள் பாரம்பரியமாக விலங்குகளுக்கு பாதுகாப்பை வழங்கி வருகின்றனர். மேய்ப்பர்கள் மந்தையை ஒன்றாக வைத்து மிகவும் வளமான புல்வெளியை நோக்கி வழிநடத்துகிறார்கள் என்பது குறிப்பிடத்தக்கது.
# கிங்காகு ஜி



**கிங்காகு ஜி** (, அலுவலகப் பெயர் இது சப்பானின் கியோத்தோவில் உள்ள சென் புத்தமதக் கோயில் ஆகும். இது சப்பானிலுள்ள புகழ் வாய்ந்த கட்டடங்களில் ஒன்றாகவும், அதிகளவு வருகையாளர்களைக் கவரும் ஒன்றாகவும் உள்ளது. இது சப்பானின் தேசிய சிறப்பு வரலாற்று இடமாகவும், தேசிய சிறப்பு நிலத் தோற்றமாகவும், 17 பண்டைய கேயோடோ வரலாற்று நினைவுச் சின்னங்களின் உலகப் பாரம்பரியக் களங்களில் ஒன்றாகவும் உள்ளது.  

## வரலாறு
கிங்காகு ஜி பகுதி தொடக்கத்தில் கிராம மாளிகையாக, ஆற்றல் மிக்க அரசியல் மேதையான "சயோன்ஜி" என்பவருக்குச் சொந்தமாக இருந்தபோது "கிட்டாயமா டாய்" (*Kitayama-dai*) என அழைக்கப்பட்டது. கின்ககு-ஜியின் வரலாறு 1397 இற்குரியதாக இருந்தபோது கிராம மாளிகை சயோன்ஜி குடும்பத்தினரால் வாங்கப்பட்டு, பின்னர் கிங்காகு ஜி தொகுதியாக மாற்றப்பட்டது  

ஒனின் போரின்போது (1467–1477), கூடாரம் முதல் கட்டிடத் தொகுதி வரையான முழுக் கட்டடமும் தீக்கிரையாகியது. தீயினால் அசிங்ககா யோகிமிட்சுவின் சிலை அழிந்தது. பின்னர் புதிய சிலை அமைக்கப்பட்டுள்ளது. 1956 ஆம் ஆண்டு புனைகதையான "பொற் கூடாரக் கோயில்" என்ற நூலில் அச்சம்பவம் மையமாகவுள்ளது.  

தற்போதைய கூடாரக் கட்டுமானம் புதிதாக 1955 ஆம் ஆண்டு அமைக்கப்பட்டது. புனரமைப்பானது மூலத்தின் நகலாகவுள்ளது என்று கூறப்பட்டாலும், மூலக் கட்டமைப்பில் பரந்த பொன் இலைப் போர்வை அல்லது பூச்சு காணப்பட்டது என்ற சில சந்தேகங்கள் உள்ளன. பொன் இலைக்காக இந்த அர்த்தத்தைவிட, முரோமச்சி காலம் பாரியளவில் மிகையளவுப் பார்வையில் தங்கியிருந்தது.  

## வடிவமைப்பு விபரம்

தரையிலுள்ள ரோகூன் கோயிற் தொகுதியிலிருந்து மூன்று மாடிக் கட்டத்தைக் கொண்டது. இப்பகுதி புத்தரின் (புத்தரின் சாம்பல்) புனிதப் பொருட்களை வைத்திருக்கும் இடமாகவுள்ளது. இக்கட்டம் அப்பகுதியிலுள்ள இரு கோயில்களுக்கு (வெள்ளிக் கூடாரக் கோயில், சொகோசு) முக்கிய மாதிரியாகத் திகழ்கிறது. அக்கோயில்கள் கட்டப்பட்டபோது, கிங்காகு ஜிவின் வடிவம் பயன்பட்டதோடு, அதன் இரண்டாம், மூன்றாம் மாடிகளின் பெயரையும் இவற்றுக்குப் பாவிக்கப்பட்டது.
# ஆந்த்தரனிலிக் அமிலம்



**ஆந்த்தரனிலிக் அமிலம்** அல்லது **o – அமினோ பென்சோயிக் அமிலம்** *(Anthranilic acid (or o-amino-benzoic acid)* என்பது C<sub>6</sub>H<sub>4</sub>(NH<sub>2</sub>)(CO<sub>2</sub>H).. என்ற மூலக்கூற்று வாய்ப்பாடு கொண்ட ஓர் அரோமாட்டிக் அமிலம் ஆகும். பதிலீடு செய்யப்பட்ட பென்சீன் வளையத்தால் இம்மூலக்கூறு ஆக்கப்பட்டிருப்பதால் இதை அரோமாட்டிக் வகை அமிலம் என்கிறார்கள். பென்சீன் வளையத்தில் அடுத்தடுத்துள்ள நிலைகளில் அல்லது ஆர்த்தோ நிலையில் வேதி வினைக்குழுக்களான கார்பாக்சிலிக் அமிலம் மற்றும் ஒரு அமீன் குழுக்கள் இணைந்துள்ளன. இதன்விளைவாக இச்சேர்மம் இருநிலைத் தன்மையுடன் காணப்படுகிறது. தூய்மையான நிலையில் ஆந்த்தரனிலிக் அமிலம் பார்ப்பதற்கு வெண்மை நிறப் படிகமாக இருந்தாலும் வணிக மாதிரிகள் மஞ்சளாக இருக்கின்றன. இனிப்புச்சுவையுடன் உள்ள இதை சில சமயங்களில் உயிர்சத்து எல் 1 என்றும் அழைக்கிறார்கள ஆந்த்தரனிலிக் அமிலத்தை புரோட்டான் நீக்கம் செய்து [C<sub>6</sub>H<sub>4</sub>(NH<sub>2</sub>)(CO<sub>2</sub>)]<sup>−</sup>, ஆந்த்தரனிலேட்டு எதிர்மின் அயனி பெறப்படுகிறது.  

## அமைப்பு

அமினோ அமிலம் என்று இது எப்போதும் அழைக்கப்படாவிட்டாலும் திண்மநிலை ஆந்த்தரனிலிக் அமிலத்தில் அமினோ தொகுதியும் கார்பாக்சிலிக் அமிலமும் இடம்பெற்றுள்ளதால் இதன் அமைப்பு சிவெட்டெரோனிக் அல்லது இருமுனை அயனி அமோனியம் கார்பாக்சிலேட்டு வடிவத்தில் உள்ளத  
## தயாரிப்பு
ஆந்த்தரனிலிக் அமிலத்தைத் தயாரிப்பதற்குப் பல வழிமுறைகள் உள்ளன. அமீனேற்றத்தில் தொடங்கி தாலிக் நிரிலியில் இருந்து தயாரிக்கும் முறை தொழிற்சாலைகளில் பயன்படுகிறத  

:C<sub>6</sub>H<sub>4</sub>(CO)<sub>2</sub>O + NH<sub>3</sub> + NaOH → C<sub>6</sub>H<sub>4</sub>(C(O)NH<sub>2</sub>)CO<sub>2</sub>Na + H<sub>2</sub>O  

இவ்வினையில் உருவாகும் தாலமிக் அமிலத்தினுடைய சோடியம் உப்பை, அமைடு தொகுதியின் ஆஃப்மான் மறுசீராக்கல் வினை மூலமாக கார்பனைல்நீக்கம் செய்யப்படுகிறது. இவ்வினை ஐப்போகுளோரைட்டல் தூண்டப்படுகிறத:  
:C<sub>6</sub>H<sub>4</sub>(C(O)NH<sub>2</sub>)CO<sub>2</sub>Na + HOCl → C<sub>6</sub>H<sub>4</sub>NH<sub>2</sub>CO<sub>2</sub>H + NaCl + CO<sub>2</sub>  

இதேபோன்றதொரு மற்றொரு முறையில் நீரிய சோடியம் ஐதராக்சைடில் , தாலமைடுடன் சோடியம் ஐப்போபுரோமைட்டைச் சேர்த்து நடுநிலையாக்குதல் வழியாகவும் இது தயாரிக்கப்படுகிறத தாவரங்களில் இருந்து பெறப்படும் இண்டிகோ சாயத்தை நிலைதாழ்த்தும் வினைக்கு உட்படுத்தி ஆந்த்தரனிலிக் அமிலம் தயாரிக்கப்படுகிறது.  

ஆந்த்தரனிலிக் அமிலத்தை கோரிசுமிக் அமிலத்தில் இருந்து உயிரியல் தொகுப்பு முறையிலும் தயாரிக்கலாம். டிரிப்தோபன் என்ற அமினோ அமிலம் தயாரிப்பதற்கு இவ்வமிலம் முன்னோடியாக இருக்கிறது. இவ்வினையில் அமீன் தொகுதியுடன் பாசுபோரிபோசில் பைரோபாசுபேட்டு சேர்க்கப்படுகிறது.  

## பயன்கள்
# பழங்கற்கால உணவுமுறை


**பழங்கற்கால உணவுமுறை** அல்லது பேலியோ உணவுமுறை (Paleolithic diet) என்பது பழங்கற்கால, குகை வாழ் மாந்தர்களின் உணவுமுறையாகும். பழங்கற்காலத்தில், மாந்தர்கள் வேட்டை ஆடுபவர்களாகவும் உணவு சேகரிப்பவர்களாகவும் இருந்தனர். அவர்கள் வேளாண்மையைக் கண்டறியாததால் தானியங்களைக் கூடுதலாக உண்ணவில்லை. மாறாக, காய்கள், கனிகள், வேர்கள், கொட்டை வகைகள், ஊன், மீன்கள் போன்றவற்றை உண்டு வாழ்ந்தனர். இன்று மாவுச்சத்து கூடுதலாக உள்ள உணவுகளை உண்பதால் ஏற்படும் பாதிப்புகளுக்கு உணவியலாளர்கள் இந்த பழங்கற்கால உணவுமுறையை மாற்றுமுறையாக வலியுறுத்துகிறார்கள்.  

### பழங்கற்கால உணவுமுறையில் உண்ணக்கூடிய உணவுகள்
- கிழங்குகளில்லாத, பீன்ஸ் இல்லாத, பருப்புகள் இல்லாத காய்கறிகள்
- பாதாம், பிஸ்தா, மகடாமியா, வால்நட்ஸ்
- மஞ்சள் கருவுடன் முட்டைகள்
- கொழுப்புடன் கூடிய தோல் நீக்காத இறைச்சி வகைகள்
- அனைத்துவகை கடல் உணவுகள்
- நெய், வெண்ணெய், சீஸ், பனீர், முழுக்கொழுப்பு பால், தயிர், மோர்
- செக்கில் ஆட்டிய தேங்காய் எண்ணெய், நல்லெண்ணெய்
- அனைத்துவகை கீரைகள்
# வனேடைல் அயனி


,கனிமம் வனேடைல் நேர்மின்னயனியைக் கொண்டிருக்கிறது. மற்றும் இதன் அடையாளமான நீல நிறத்தைக் காட்டுகிறது]]  

**வனேடைல் அல்லது ஆக்சோவனேடியம்(IV) நேர்மின் அயனி** *(vanadyl or oxovanadium(IV) cation,)* [VO]<sup>2+</sup>, என்பது 4+.என்ற ஆக்சிசனேற்ற நிலையில் உள்ள நீலநிற வனேடியம் ஆக்சோ நேரயனியைக் குறிக்கும். அதிக நிலைப்புத் தன்மை கொண்ட இந்த ஈரணு மூலக்கூறில் இருந்து பல அணைவுச் சேர்மங்கள் உருவாகின்றன  

## வனேடைல் நேர்மின் அயனியைக் கொண்டுள்ள சேர்மங்கள்
- வனேடைல் அசிட்டைலசிட்டோனேட்டு, VO(acac)<sub>2</sub>
- வனேடைல் சல்பேட்டு ஐந்ததைரேட்டு, VOSO<sub>4</sub>·5H<sub>2</sub>O

## தொடர்புடைய இனங்கள்
- பெர்வனேடைல் அயனி, [VO<sub>2</sub>]<sup>+</sup>, ஈராக்சோவனேடியம்(V) அயனி ~(I:)
- வனேடைல் நைட்ரேட்டு, VO(NO<sub>3</sub>)<sub>3</sub>
- மெட்டாவனேடேட்டு அயனி, [VO<sub>3</sub>]<sub>n</sub><sup>n−</sup>
- ஆர்த்தோவனேடேட்டு அயனி, [VO<sub>4</sub>]<sup>3−</sup>
- தையோவனேடைல் அயனி, [VS]<sup>2+</sup>

- தைட்டனைல் அயனி, [TiO]<sup>2+</sup>
# குத்தரபாஞ்சான் அருவி

**குத்தரபாஞ்சான் அருவி **திருநெல்வேலி மாவட்டம் பணகுடி அருகேயுள்ள ஒரு அருவியாகும்.திருநெல்வேலிக்கும் நாகர்கோவிலுக்கும் இடையே பணகுடி கிராமத்திற்கு அருகே காணப்படும் இந்த அருவி சுற்றுலாத்தலமாக அறிவிக்கப்பட்டுள்ளது. மேற்கு தொடர்ச்சி மலையில் பணகுடி கிராமத்திலிருந்து 3 கி.மீ. தொலைவில் உள்ளது. இதுவரை மாசுபடாமல் உள்ள அருவி என்பதும் (செங்)குத்தாக பாய்வதும் இதன் சிறப்பு. இந்த அருவிக்குச் செல்ல கரடு முரடான மலைப்பாதை மட்டுமே. மழைக்காலத்தில் அதிக நீர்வரத்து இருக்கும். இதன் தொடர்ச்சி பணகுடியில் அனுமன் நதியாக ஓடுகிறது. இதன் நீர் மருத்துவ குணமுள்ளதென கூறப்படுகிறது. 1993ம் ஆண்டு பெய்த பெரு மழையில் இவ்வருவியில் அதிக நீர் வரத்தினால் அனுமன் நதி ஓடிய பகுதிகளில் வெள்ளம் சூழ்ந்தது.  

## மேற்கோள்
# அறச்சலூர் இசைக்கல்வெட்டு

**அறச்சலூர் இசைக்கல்வெட்டு**, ஈரோடு மாவட்டம் அரச்சலூர் என்னும் ஊரில் உள்ள நாகமலைக் குன்றில் கி.பி இரண்டாம் நூற்றாண்டில் எழுதப்பட்ட இசைக்குறிப்புக் கல்வெட்டைக் குறிப்பிடுகின்றது. இக்கல்வெட்டில் த-தை-தை என்பன போன்ற இசையமைதிகளுக்கான குறிப்புகள் (ஸ்வரங்கள்) உள்ளதாக இம்மலையின் முன்புறமுள்ள பலகை கூறுகிறது. சமணர்களின் படுக்கையாகவும் இங்குள்ள குகை இருந்துள்ளது. பாறையில் செதுக்கப்பட்ட உணவுத் தட்டும் குவளையும் இங்குள்ளது. *எழுத்தும் புணருத்தான் மணிய வண்ணக்கன் சாத்தன்* என்று எழுதப்பட்ட கல்வெட்டும் ஓரிணை மாந்தரின் ஆடற்காட்சியுள்ள பாறைச் சித்திரமும் எழுதப்பட்டுள்ளது. வண்ணக்கன் என்பவன் பொன்னையும் மணியையும் மாற்று (தரம்) பார்ப்பவன். "தமிழின் மிகத் தொன்மையான இசைக்கல்வெட்டு இதுவே" என்று மலையின் முகப்பில் தமிழக அரசின் தொல்பொருள் ஆய்வுத் துறையால் வைக்கப்பட்டுள்ள பலகை கூறுகிறது.  

### அமைவிடம்
இது ஈரோட்டிலிருந்து சுமார் 20 கிலோமீட்டர் தொலைவில் உள்ளது. கரூர், திருப்பூர் ஆகிய ஊர்களுக்கு மையப்பகுதியில் இவ்வூர் உள்ளது. இவ்வூர் கொங்கு மண்டலத்திற்குட்பட்டது. மலையின் பக்கவாட்டிலிருந்தோ மேலேயிருந்தோ பார்க்கும்போது கிழமேலாக சுமார் பத்து கிலோ மீட்டர் நீளத்திற்கு பாம்பு போல் தோன்றுவதால் இம்மலை *நாகமலை* எனவும் அழைக்கப்படுகிறது  

### காலம்
இக்கல்வெட்டும் சித்திரமும் ஒரே நபரால் எழுதப்பட்டவையா, அருகிலுள்ள தட்டு குவளை போன்ற பாறைச் செதுக்கங்கள் சமணர்களால் உருவாக்கப்பட்டவையா என்பன போன்ற விவரங்கள் அறியப்படமுடியவில்லை. ஆனால் எழுத்தும் புணருத்தான் மணிய வண்ணக்கன் சாத்தன் என்றுள்ள வட்டெழுத்துக்குறிப்பின் வடிவத்தைக் கொண்டு இது கி.பி.இரண்டாம் நூற்றாண்டில் எழுதப்பட்டது என ஆய்வாளர்கள் சான்றுரைத்ததாக அறியலாம்.  

### சமணர் படுக்கை
இப்பகுதியிலிருந்து சுமார் இருபது மைல் தொலைவுள்ள பெருந்துறை விஜயமங்கலத்தில் சமண மதத் தீர்த்தங்கரர் வழிபாட்டுத்தலம் இருந்தமைக்கான சான்றுள்ளதால் இவ்வறச்சலூர் நாகமலைப் பாறைக் குகைகளிலும் சமணர்களே படுக்கையமைத்துத் தங்கியிருந்திருப்பர் என ஊகிக்கமுடிகிறது.  

### இசையெழுத்து பதிவுக் காட்சி

1  

**இசை**

| த | தை | தா | தை | தா |  |
| --- | --- | --- | --- | --- | --- |
| தை | தா | தே | தா | தை |  |
| தா | தே | தை | தே | தா |  |
| தை | தா | தே | தா | தை |  |
| த | தை | தா | தை | த | } |

2  

**இசை**

| கை | த | தை | த | கை |  |
| --- | --- | --- | --- | --- | --- |
| த | கை | த | கை | த |  |
| தை | த | கை | த | தை |  |
| த | கை | த | கை | த |  |
| கை | த | கை | த | கை | } |

#### அமைதி பற்றி

5 எழுத்துகள் 5 வரிசைகளில் உள்ளன. சமணர் படுக்கைகளுக்கு மேலே வலப்புறத்தில் உள்ளன. இவை இடமிருந்து வலம், வலமிருந்து இடம், மேலிருந்து கீழ், கீழிருந்து மேல் என்று எப்படிப் படித்தாலும் ஓரிசையாக வருகின்றன. அடியார்க்கு நல்லார் தம் சிலப்பதிகார உரையில் பாலை என்னும் படவடிவ இசைக்குறிப்புகள் உண்டு என்றும், அது வட்டப் பாலை, சதுரப் பாலை என இரு வகைப்படும் என்றும் குறிப்பிட்டுள்ளார். அவற்றுள் இக் கல்வெட்டில் உள்ளவை சதுரப் பாலை இசை ஆகும். இந்தக் கல்வெட்டில் பயன்படுத்தப்பட்டுள்ள எழுத்துகளில் தாமிழி என்னும் பிராமி எழுத்துக்களும், வட்டெழுத்தின் தொடக்க நிலை எழுத்துக்களும் உள்ளன. இந்த எழுத்துக்களுக்கு அருகில் மனித உருவக் கீறல்களும், சூலம், அருகன் முக்குடை போன்ற வடிவங்களும் உள்ளன.
# அமீஷ் திரிபாதி



**அமீஷ் திரிபாதி** (Amish Tripathi, பிறப்பு: 18 அக்டோபர் 1974) தன்னுடைய மெலூஹாவின் அமரர்கள், நாகர்களின் ரகசியம், வாயுபுத்ரர் வாக்கு ஆகிய நூல்கள் அடங்கிய ”சிவா முத்தொகுதி” என்ற புகழ் பெற்ற நாவல்களுக்காக அறியப்படும் பிரபல இந்திய எழுத்தாளர். இவருடைய மிகவும் அதிகப்படியான வாசகர்களை சென்றடைந்த நூலான 'மெலூஹாவின் அமரர்கள்', வெளியிட்ட முதல் வாரத்திற்குள்ளாகவே அதிகப்படியாக விற்பனையானது. இந்திய பதிப்பகத்துறையில் இந்த சிவா முத்தொகுதியின் 25 இலட்சம் பிரதிகள் அச்சிடப்பட்டு, மிக வேகமாக 70 கோடி ரூபாய் வரை விற்று தீர்ந்தன ஃபோர்ப்ஸ் இந்தியா நிறுவனம் இவரை இந்தியாவின் சிறந்த முதல் 100 பிரபலங்கள் வரிசையில் 2012, 2013 மற்றும் 2014ம் ஆண்டுகளில் இடம் பெறச் செய்தது.. அமீஷ் பிரபல உலகத்தலைவர்களுக்கான எயிசென்ஹோவர் பயிற்சிக்காகவும் தேர்ந்தெடுக்கப்பட்டார்.  

*'பணித்துறை*  
அமீஷ் திரிபாதி ஒதிஷாவிலுள்ள ரூர்கெலா அருகில் வளர்ந்தார். அவர் மும்பையிலுள்ள செயின்ட் சேவியர் கல்லூரி மற்றும் கொல்கத்தாவிலுள்ள இந்திய மேலாண்மை நிறுவனம் ஆகியவற்றின் முன்னால் மாணவராவார். தான் ஒரு வரலாற்று அறிஞராக வர விரும்பினாலும், தன்னுடைய நிதிச்சூழல் காரணமாக அவரால் அந்த துறையை தேர்ந்தெடுக்க முடியவில்லை. இவர் தன்னுடைய எழுத்துப்பணிக்கு வருவதற்கு முன்பு, 14 வருட காலம் ஸ்டேண்டர்ட் சார்டர்ட், டிபிஎஸ் பேங்க் மற்றும் ஐடிபிஐ ஃபெடரல் லைஃப் இன்ஸூரன்ஸ் ஆகிய நிதித்துறை சேவை வழங்கும் நிறுவன்ங்களில் பணியாற்றியுள்ளார்.  

திரிபாதியினுடைய முதல் சிறந்த படைப்பு மற்றும் சிவா முத்தொகுதியின் முதல் பாகமான “மெலூஹாவின் அமரர்கள்” பிப்ரவரி 2010ல் வெளியிடப்பட்டது. இதன் இரண்டாவது பாகமான “நாகர்களின் இரகசியம்” 12 ஆகஸ்ட் 2011இலும் மூன்றாவது தொகுதியான “வாயுபுத்ரர் வாக்கு” 27 பிப்ரவரி 2013இலும் வெளியிடப்பட்டது. இந்த சிவா முத்தொகுதியானது ஹிந்து கடவுளான சிவனின் வாழ்க்கை மற்றும் சாகசங்கள் பற்றிய கற்பனை புனையலாகும்.  

இதன் முதல் பாகத்தின் திரைப்பட உரிமையை தர்மா ப்ரொடக்ஷன்ஸ் என்ற நிறுவனம் 2012ன் முற்பகுதியில் பெற்றது. சிவா முத்தொகுதியின் 2 மற்றும் 3ம் பாகங்கள் இங்கிலாந்தில் ஜோ ஃப்லெட்சர் புத்தக நிறுவனம் (குவெர்கஸ் புத்தக முத்திறை அடையாளத்துடன்) மூலமாக முறையே ஜனவரி 2013 மற்றும் நவம்பர் 2013ல் வெளியிடப்பட்டது.  

அமீஷ் திரிபாதி அவர்கள் இந்தியாவின் ”புதிய அடையாளம்” என்பதாக டிஎன்ஏ நாளிதழின் 8ம் ஆண்டிற்கான சிறப்பிதழில் சமீபத்தில் வரிசைப்படுத்தப்பட்டுள்ளார். இவர் இலக்கியத்திற்கான இளைய சமூக சாதனையாளர் விருதையும் வழங்கி கவுரவிக்கப்பட்டுள்ளார். மேலும் இந்திய பொதுமக்கள் தொடர்பு சபையால் (PRCI) வழங்கப்படும் இந்த ஆண்டிற்கான சிறந்த தகவல் தொடர்பாளர் விருதையும் பெற்றுள்ளார். இந்திய பொதுமக்கள் தொடர்புத்துறை, ஊடகங்கள், மனிதவளத்துறை நிபுணர்கள் மற்றும் கல்வியாளர்கள் இணைந்து இந்த விருதை மும்பையில் நடைபெற்ற 8ம் உலக தகவல் தொடர்பு கூட்டத்தில் அறிவித்தனர். இவர் 2013ம் ஆண்டிற்கான சிறந்த மனிதராக ரேடியோ வன் நிறுவனத்தால் அறிவிக்கப்பட்டுள்ளார்.  

இவருடைய சமீபத்திய புத்தகமான "இக்‌ஷ்வாகுவின் வழித்தோன்றல்கள்" 2015, ஜூன் 22ல் வெளியிடப்பட்டது. இது இராமச்சந்திரா தொடரின் முதல் தொடராகும். இது இராமாயண இதிகாசத்தினைப் பற்றிய கற்பனைப் புனையலாகும். இது சிவா முத்தொகுதியின் பின் வரும் கடைசித்தொகுதியாகும்.
# சோமூர்



**சோமூர்**, தமிழ்நாடு, கரூர் மாவட்டம், கரூர் ஊராட்சி ஒன்றியத்துக்கு உட்பட்ட ஒரு ஊராட்சி. சோமூர் கரூர் மாநகரில் இருந்து சுமார் 12கிமீ தூரத்தில் அமைந்துள்ளது. இக் கிராமத்தின் முக்கிய தொழில் விவசாயம். இதன் அருகில் அமராவதி ஆறும், காவேரி ஆறும் அமைந்துள்ளன. இக் கிராமத்தில் அருகிலுள்ள திருமாகூடலுர் என்னும் இடத்தில் இரு ஆறுகளும் இணைகின்றன.
# திருடன் மணியன்பிள்ளை (நூல்)



**திருடன் மணியன்பிள்ளை** 2013ம் ஆண்டு காலச்சுவடு பதிப்பகத்தால், மலையாளத்தில் இருந்து மொழிபெயர்த்து வெளியிடப்பெற்ற நூல். மூலநூலிற்கான ஆசிரியர் ஜி. ஆர். இந்துகோபன். தமிழில் மொழிபெயர்ப்பு குளச்சல் மு. யூசுப்.  

இந்நூல் கேரளத்திலுள்ள கொல்லம் மாவட்டத்தில் இரவிபுரம், வாழத்துங்கல் எனும் ஊரில் 1950இல் பிறந்து, ஒரு திருடனாக வாழ்ந்து, தான் சந்தித்த பல்வேறு நிகழ்வுகளையும், தனது சாகச வாழ்வையும் மணியன்பிள்ளை கூறும் தன்வரலாற்று நூலான "தஸ்கரன்: மணியன்பிள்ளயுடெ ஆத்மகத" என்ற மலையாள நூலின் மொழிபெயர்ப்பாகும். இதை அவருடன் இணைந்து எழுதியவர் அதே ஊரைச் சேர்ந்தவரும், மலையாள மனோரமா நாளிதழில் பணியாற்றுபவருமான ஜி. ஆர். இந்துகோபன் என்பவராவார். இந்துகோபன் 88 அத்தியாயங்களில், 590 பக்கங்களில் மணியம்பிள்ளையின் 58 ஆண்டுகால வரலாற்றை எந்தவித சமரசமுமில்லாமல் பதிவு செய்து உள்ளார். மலையாள உலகின் வாழ்வியல் அனுபவங்களை இந்நூல் கண்முன்னே நிறுத்துகிறது.  

கேரள பல்கலைக்கழகத்தில் "இளங்கலை - மலையாள மொழியும் இலக்கியமும்" படிப்பிற்கான பாடத்திட்டத்தில் கூடுதல் வாசிப்பிற்கான நூலாக இந்நூலின் மலையாள மூலம் சேர்க்கப்பட பரிந்துரைக்கப்பட்டது பலத்த விவாதத்திற்குள்ளானது. மலையாள மூலத்தின் இரண்டாம் பாகம் "கள்ளன் பாக்கி எழுதும்போல்" என்ற பெயரில் வெளியாகியுள்ளது.
# சீரணி மிட்டாய்


**சீரணி மிட்டாய்** என்பது தமிழ்நாட்டின் தென்பகுதியான மதுரை மற்றும் மதுரையின் தென் பகுதிகளில் மட்டுமே கிடைக்கக்கூடிய ஒரு வகை இனிப்பு வகை. காண்பதற்கு விரித்து வைக்கப்பட்ட கை அகலத்திற்கு உள்ள தட்டையான ஜிலேபி போன்று இருக்கும். அரிசி மாவு, உளுந்து, சுக்கும், வெல்லம் அல்லது கருப்பட்டி சேர்த்து செய்யப்பட்ட ஒரு இனிப்பு வகை. மதுரையின் தெற்கே விருதுநகர் மாவட்டம் காரியாபட்டி, கல்குறிச்சி, அருப்புக்கோட்டை, பந்தல்குடி, விருதுநகர், பாலவநத்தம், இருக்கண்குடி, சாத்தூர், கோவில்பட்டி, கமுதி திருச்சுழி போன்ற ஊர்களில் அதிகமாக விற்பனையாகும் சுவையுள்ள தின்பண்டமாகும். கல்குறிச்சி சீரணி மிட்டாய் இந்தியாவின் புவிசார் குறியீட்டிற்கு தேர்ந்தெடுக்கப்பட்டது.  

## மேற்கோள்
# சூக்கலாம்பட்டி கோம்பை ஊராட்சி ஒன்றிய தொடக்கப் பள்ளி

தமிழ்நாடு, திருச்சிராப்பள்ளி மாவட்டம், துறையூர் வட்டம், வைரிசெட்டிபாளையம் ஊராட்சியில் உள்ளது **சூக்கலாம்பட்டி கோம்பை ஊராட்சி ஒன்றிய தொடக்கப்பள்ளி**. இது கொல்லிமலை அடிவாரத்தில் அமைந்துள்ளது.  

இப்பள்ளி 1 முதல் 5 வகுப்பு வரை மட்டும் உள்ள இருபாலா் படிக்கும் தொடக்கப்பள்ளி ஆகும். செப்டம்பர் 5, 1961 இல் லால்குடி மாவட்ட தொடக்கக்கல்வி அலுவலாின் உத்தரவு எண் 12304 79 படி ஆரம்பிக்கப்பட்டது. ஒரு ஓட்டுக்கட்டிடத்துடன் ஆரம்பிக்கப்பட்ட இப்பள்ளி தற்போது மற்றொரு தாா்சு கட்டிடத்துடன் உள்ளது. இது மலை வாழ் மக்கள் அதிகம் உள்ள பகுதி . விவசாயம் இங்குள்ள மக்களின் அடிப்படை தொழில். இங்கிருந்து கொல்லிமலைக்கு நடந்து செல்ல வழி உள்ளது.
# எர்பியம் புரோமைடு



**எர்பியம் புரோமைடு** *(Erbium bromide)* என்பது ErBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். படிகங்களாக உள்ள இச்சேர்மம் தண்ணீரில் நன்றாகக் கரைகிறது. மற்ற உலோக புரோமைடுகள் போல இதுவும் நன்னீராக்கல், வேதியியல் பகுப்பாய்வுகள் மற்றும் சில படிக வளர்ச்சி செயல்முறைகள் போன்றவற்றில் பயன்படுத்தப்படுகிறது.
# சுடுமட்சிலைப் படை


**சுடுமட்சிலைப் படை**, **சுடுமட்சிலை இராணுவம்** அல்லது **சுடுமட்சிலைப் போர் வீரர்களும் குதிரைகளும்** (*Terracotta Army*) என்பது முதலாவது சீனச் சக்கரவர்த்தி சின் ஷி ஹுவாங்கின் போர் வீரர்களைச் சித்தரிக்கும் சுடுமட்சிலைச் சிற்பங்களாகும். இது சக்கரவர்த்தியை மறு வாழ்விலும் பாதுகாப்பதை நோக்கமாகக் கொண்டு, சக்கரவர்த்தியுடன் கி.மு. 210 இல் அடக்கம் செய்யப்பட்ட ஒரு மரணச்சடங்குக் கலையின் வடிவமாகும்.  

கிட்டத்தட்ட கி.மு. மூன்றாம் நூற்றாண்டின் பிற்பகுதியைச் சேர்ந்த இவ்வுருவங்கள் சாங்சி மாகாணத்திலுள்ள சிய்யான் என்னுமிடத்தின் லின்டோங் மாவட்டத்தில் உள்ளூர் விவசாயி ஒருவரால் 1974 இல் கண்டுபிடிக்கப்பட்டது. இவ்வுருவங்கள் அவற்றின் பாத்திரத்திற்கு ஏற்ப உயரத்தில் வேறுபடுகின்றன. தளபதிகளின் உருவங்கள் உயரமாக இருக்கின்றன. இவ்வுருவங்கள் போர் வீரர்கள், தேர், குதிரைகள் ஆகியவற்றைக் கொண்டுள்ளன. 2007 இல் நடத்தப்பட்ட கணக்கீட்டின்படி, மூன்று குழிகளில் 8,000 இற்கு மேற்பட்ட வீரர்கள், 130 தேர்கள், 520 குதிரைகள், 150 குதிரைப்படைக்குரிய குதிரைகள் உள்ளன. இவற்றில் அனேகமானவை சின் ஷி ஹுவாங்கின் சமாதிக்கு அருகில் காணப்படுகின்றன. படை அற்ற சுடுமட்சிலை உருவங்களான அலுவலர்கள், கழைக்கூத்தாடிகள், அரசியல் ஆட்சியாளர்கள், இசைக் கலைஞர்கள் ஆகியன ஏனைய குழிகளில் கண்டுபிடிக்கப்பட்டன.  

## கண்டுபிடிப்பு

சுடுமட்சிலைப் படை 29 மார்ச்சு 1974 அன்று சிய்யான் கிழக்குப் பக்கத்தில் கிட்டத்தட்ட குயின் பேரரசரின் சமாதியிலிருந்து தூரத்தில் விவசாயி ஒருவர் ஒரு கிணறைத் தோண்டியபோது கண்டுபிடிக்கப்பட்டது. நூற்றாண்டுகளாக, நிகழ்ந்த அறிக்கைகள் சுடுமட்சிலை உருவத் துண்டுகள், குயின் இடுகாட்டுக் கூரை ஓடுகள், செங்கற்கள், கட்டுமானப் பொருட்களின் துண்டுகள் பற்றிக் குறிப்பிட்டிருந்தன. இந்தக் கண்டுபிடிப்பு சீனத் தொல்பொருளாளர்களை, சீனாவில் எப்போதும் கண்டுபிடிக்கப்படாத பாரம்பரிய மட்பாண்ட உருவச்சிலைக் கூட்டங்களைப் பற்றி விசாரிக்கவும் வெளிப்படுத்தவும் தூண்டியது.  

## வரலாறு

சமாதியின் கட்டுமானம் பற்றி வரலாற்றாளர் சிமா சியான் (கி. மு. 14590 BCE) அவருடைய முக்கிய படைப்பான *மதிப்புக்குரிய வரலாற்றாளரின் ஆவணப் பதிவுகள்* என்பதில், சமாதி வேலைகள் முடிவுற்று ஒரு நூற்றாண்டின் பின் குறிப்பிட்டுள்ளார். சமாதி வேலைகள் கி.மு. 246 இல் பேரரசர் குயின் (அப்போது வயது 13) அரியாசனம் ஏறியதும், சுமார் 700,000 பணியாட்களைக் கொண்டு ஆரம்பமாகியது. சிமா சியான் முதலாவது பேரரசர் அரண்மனைகள், கோபுரங்கள், அலுவலர்கள், பெருமதிப்பு மிக்க பொருட்கள், சிறப்பான பொருட்கள் என்பவற்றுடன் அடக்கம் செய்யப்பட்டார் என எழுதியுள்ளார். அவர் கூற்றுப்படி, பாதரசத்தைப் பயன்படுத்தி ஓடும் 100 ஆறுகள் உருவகப்படுத்தப்பட்டும், அவற்றின் மேலே நிலத் தோற்ற விண்ணக உடல்களுடன் கூரை அலங்கரிக்கப்பட்டும் இருந்தது. சில மொழிபெயர்ப்புகள் "மாதிரி", "நடிப்பு" எனக் குறிப்பிட்டாலும் மூல எழுத்தில் அவ்வாறு இல்லாததோடு, சுடுமட்சிலைப் படை பற்றிய குறிப்பும் இல்லை.  

சமாதி மேட்டுப் பகுதி மண்ணில் காணப்பட்ட அதிக அளவான பாதரசம் சிமா சியானின் கூற்றுக்கு வலு சேர்க்கிறது.  

பின்னர் உருவாகிய வரலாற்றுக் குறிப்புகள் முதலாவது பேரரசரின் மரணத்திற்குப் பின் அரியாசனத்திற்காகச் சச்சரவு செய்து வந்த "சிய்யாங் யு" எனும் பேரரசரால் சமாதி கொள்ளையடிக்கப்பட்டதாகத் தெரிவிக்கின்றன. ஆயினும், சமாதி சூறையாடப்பட்டிருக்காது என்பதற்கான அறிகுறிகள் உள்ளன.
# திருவண்ணாமலை மண்டலம்



**திருவண்ணாமலை மண்டலம்** என்பது தமிழ்நாட்டில் உள்ள மண்டலங்களில் ஒன்று.  

## உள்ளடக்கிய மாவட்டங்கள்
- திருவண்ணாமலை
- வேலூர்
- விழுப்புரம்
- கடலூர்

## மறுசீரமைப்பு
- கரூர் மாவட்டம் தஞ்சாவூர் மண்டலத்தில் இருந்து திருவண்ணாமலை மண்டலத்திற்கு மாற்றப்பட்டது எனினும் 1996 ஆம் ஆண்டு கோயம்புத்தூர் மண்டலத்திற்கு மாற்றப்பட்டது. சேலம் மற்றும் நாமக்கல் மாவட்டங்கள் புதிதாக அமைந்த சேலம் மண்டலத்தில் இணைக்கப்பட்டன.
# மஞ்சள் மலைகள்


இப்பகுதி இயற்கைக்காட்சி, சூரிய மறைவு, விசித்திரமான வடிவ கருங்கல் உச்சிகள், குவாங்சான் ஊசியிலை மரங்கள், வெந்நீர் ஊற்றுகள், குளிர்காலப் பனி, மேலிருந்து பார்க்கக்கூடிய மேகக் காட்சிகள் போன்றவற்றுக்காக நன்கு அறியப்படுகிறது. மஞ்சள் மலைகள் பாரம்பரிய சீன ஓவியம், இலக்கியம் ஆகியவற்றுடன் தற்கால ஒளிப்படவியல் போன்றவற்றின் விடயப் பொருளாகவுள்ளது. இது ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களமாகவும், சீனாவின் முக்கிய உல்லாசப் பயண இடங்களில் ஒன்றாகவும் உள்ளது.  

## வரலாறு
மஞ்சள் மலைகள் கிட்டத்தட்ட 100 மில்லியன் ஆண்டுகளுக்கு முன் உருவாகி, தனித்துவமான மலை அமைப்பைப் பெற்றன.  

சின் அரசமரபு காலத்தில், இது *யிசான்* (ஜி மலை) என அழைக்கப்பட்டது. கி.பி. 747 இல், குவாங்சான் (அதாவது மஞ்சள் மலைகள்) அல்லது குவாங் மலை எனப் பேரரசினால் பெயர் மாற்றம் பெற்றது. இன்னொரு கதை மஞ்சள் பேரரசர் மலைகளில் அறநெறித்தன்மையையும் சுத்திகரிக்கப்பட்ட இறவாமை மாத்திரைகளையும் பயிரிட்டார், ஆகவே அம்மலைகளுக்கு அவரது பெயரே கொடுக்கப்பட்டது என்கிறது. ஆரம்பத்தில் இம்மலையைப் பற்றி சிறிதளவே அறிந்திருந்ததோடு, அநேகமாக யாரும் இதனை அணுகுவதில்லை. ஆனாலும், கி.பி. 747 இல் பெயர் மாற்றம் பெற்றதும் இப்பகுதிக்கு அதிக முக்கியத்துவம் கிடைக்கப்பட்டதிலிருந்து இன்று வரை அதிகமானோரால் பார்க்கப்படுவதோடு, பல கோயில்களையும் கொண்டுள்ளது. படிகள் அமைக்கப்பட்ட காலம் தெரியாதுள்ள போதிலும், 1,500 வருடங்களுக்கு மேல் பழமையானது எனக் கூறப்படுகிறது.  

1982 இல், சீன மக்கள் குடியரசின் அரச மன்றத்தினால் இம்மலை "கண்ணுக்கினிய அழகின் இடமும், வாரலாற்று ஆர்வமிக்கதும்" என அறிவிக்கப்பட்டது. இம்மலை அதன் கண்ணுக்கினிய தோற்றம், அச்சுறுத்தலுக்குள்ளாகியுள்ள அருகிய இனங்களின் வாழ்விடமாக இருத்தல் ஆகியவற்றுக்காக யுனெஸ்கோ உலக பாரம்பரியக்களம் என 1990 இல் பெயரிடப்பட்டது.  

2002 இல், மஞ்சள் மலைகள் "சுவிஸ் அல்ப்சின் யுங்பிராவின் சகோதர மலை" எனப் பெயர் பெற்றது.
# சப்தர் ஆசுமி



**சப்தர் ஆசுமி** (SAFDAR HASHMI 12 ஏப்பிரல் 1954–2 சனவரி 1989) மார்க்சியக் கொள்கையாளர், வீதி நாடகக் கலைஞர், கதை வசனம், இயக்கம் எனப் பல துறைகளில் விளங்கிய செயற்பாட்டாளர்.  

## இளமைக்காலம்

சப்தர் ஆசுமியின் தந்தையும் இடதுசாரி சிந்தனைகள் கொண்டவர். சப்தர் ஆசுமி தில்லி தூய ஸ்டீபன் கல்லூரியில் ஆங்கில இலக்கியம் படித்து பட்டம் பெற்று முதுகலைக் கல்வியைத் தில்லிப் பல்கலைக் கழகத்தில் படித்தார். கல்லூரியில் படிக்கும்போதே மார்க்சியப் பொதுவுடைமை கட்சியின் மாணவர் அமைப்பில் முனைப்பாக ஈடுபட்டார். மாணவப் பருவத்தில் நாடகக் கலையின் மீது ஆர்வம் கொண்டார். கல்வியை முடித்ததும் மார்க்சியப் பொதுவுடைமைக் கட்சியில் சேர்ந்து முழு நேரம் கட்சிப் பிரசாரம் செய்தார்.  

## வீதி நாடகப் பணி

தில்லி, சிரீநகர், கார்வால் போன்ற ஊர்களில் உள்ள கல்லூரிகளில் ஆசிரியர் பணி செய்தார். இந்திரா காந்தி இந்தியாவின் தலைமை அமைச்சராக இருந்தபோது நெருக்கடி நிலை காலத்தில் அரசுக்கு எதிராகப் பரப்புரை செய்ய நாடகத்தைப் பயன்படுத்திக் கொண்டார். நெருக்கடி காலம் முடிந்ததும் அரசுப் பணியிலிருந்து விலகி வீதி நாடகங்கள் அரங்கேற்றுவதில் ஈடுபட்டார்  

அந்தக் காலத்தில் நிலவிய மக்கள் பிரச்சினைகளை நாடகங்கள் மூலம் எடுத்துக் காட்டிப் பேசிய சப்தர் அசுமி ஜன நாட்டிய மஞ்ச் என்னும் வீதி நாடகக் குழுவைத் தோற்றுவித்தார் குறுகிய காலத்தில் 24 நாடகங்களை 4000 முறை தொழிலாளர்கள் வாழும் பகுதிகளில் வீதி நாடகங்களாக அரங்கேற்றி மக்களின் பிரச்சினைகளை எடுத்துக்காட்டிப் பரப்புரை செய்தார்.  

1989 சனவரி முதல் நாளில் உத்தரப்பிரதேசம் சந்தாபூரில் ஹல்லா போல் என்ற பெயரில் வீதி நாடகத்தை நடத்தினார் சப்தர் ஆசுமி. அந்நாடகத்தை விரும்பாத குண்டர்கள் அங்கு நடித்துக் கொண்டு இருந்த கலைஞர்களைத் தாக்கினர். சப்தர் ஆசுமிக்குத் தலையில் பலத்த அடி விழுந்தது. படுகாயங்களுடன் மருத்துவமனையில் சேர்க்கப்பட்டார். ஆனால் சிகிச்சை பலனளிக்காமல் மறுநாள் இறந்து போனார் சப்தரின் ஆசுமியின் படுகொலை இந்தியா முழுவதும் பெரிய அதிர்வையும் கொந்தளிப்பையும் ஏற்படுத்தியது.  

சப்தர் ஆசுமியின் மரணத்தையும் ஈகத்தையும் நினைவு கூர்ந்து ஓவியர் எம்.எப் உசேன் தம்முடைய ஓர் ஓவியத்தை சப்தருக்குக் காணிக்கை ஆக்கினார்.
# மேற்கு ஏரி


**மேற்கு ஏரி** (*West Lake*; , *Xī Hú*) என்பது கிழக்கு சீனவின் கங்சூவிலுள்ள நன்னீர் ஏரி ஆகும். இது மூன்று ஆற்றிடைப் பாதைகளினால் ஐந்து பகுதிகளாகப் பிரிக்கப்படுகிறது. இதில் பல கோயில்களும் கோபுரங்களும் தோட்டங்களும் செயற்கைத் தீவுகளும் காணப்படுகின்றன.  

மேற்கு ஏரி அதனுடைய இயற்கை அழகு, வரலாற்றுப் பழமை என்பவற்றால் சீன வரலாற்றில் புலவர்கள், ஓவியர்கள் ஆகியோரின் கவனத்தைப் பெற்றுள்ளது. மேலும், சீனத் தோட்ட வடிவமைப்பாளர்களின் உணர்வின் முக்கிய மூலமாகவும் இது இருந்துள்ளது.  

இது ஒரு உலகப் பாரம்பரியக் களம் என 2011 இல் அறிவிக்கப்பட்டு, "பல நூற்றாண்டுகளாக சீனாவில் மட்டுமல்லாது சப்பானிலும் கொரியாவிலும் தோட்ட வடிவமைப்பில் செல்வாக்குச் செலுத்தியது"  

## வரலாறு
ஆரம்பப் பதிவுகள் மேற்கு ஏரியின் பெயர் "கியன்டாங் ஏரி" அல்லது "வு வன ஏரி" என்று இருந்ததாகக் குறிப்பிடுகின்றன. கான் நூல் "கியன்டாங் மேற்கு ஆளுனருடன் இணைக்கப்பட்டிருந்ததாகவும், வு வன மலை ("வுலின்சன்") வு வன ஏரியின் மூலம் எனவும், கிழக்காக ஒடிக் கடலில் கலக்கும் இது 830 லி (தேராயமாக, ) அளவுள்ளதாகக் குறிப்பிடுகிறது.  

இதன் ஏனைய பெயர்களாக "கியன்டாங் ஆறு", "கியன்டாங் வாவி", "மிங்செங் ஏரி", "ஜினியு ஏரி", "சிகான் ஏரி", "சாங் ஏரி", "லியான்யன் ஏரி", "பங்செங் குளம்", "சிசி ஏரி", "கொசி ஏரி", "சிலிங் ஏரி", "மெய்ரென் ஏரி", "சியான்சி ஏரி", "மிங்யு ஏரி" ஆகியன உள்ளன. ஆனாலும் இரு பெயர்கள் மாத்திரம் பரவலாக வரலாற்றிலும், வரலாற்று ஆவணப் பதிவுகளிலும் ஏற்றுக் கொள்ளப்பட்டுள்ளது. கங்சூ "கியன்டாங்" என அழைக்கப்பட்டதால் "கியன்டாங் ஆறு" என்ற பெயரும், நகரத்தின் மேற்கில் இது அமைந்துள்ளதால் மேற்கு ஏரி என்ற பெயரும் பரவலாக ஏற்றுக் கொள்ளப்பட்ட பெயர்களாகும். மேற்கு ஏரி என்ற பெயர் முதலில் இரு கவிதைகளில் காணப்பட்டது. தென் சொங் அரசமரபு காலம் முதல் "மேற்கு ஏரி" என்ற பதம் பல கவிதைகளிலும் அறிஞர்களின் கட்டுரைகளிலும் பயன்படுத்தப்பட்ட போது "கியன்டாங் ஆறு" என்ற பதம் மெதுவாக கைவிடப்பட்டது. முதல் முறையாக அலுவலன ஆவணத்தில் சூசி என்ற அரசியல் வல்லுனரால் பயன்படுத்தப்பட்டது.  

## சூழலியல்
### தாவரம்

மேற்கு ஏரி ஏராளமான இயற்கை, கலாச்சார வளங்களை மாத்திரம் கொண்டிராமல், அது பல்வேறு தாவர வளங்களையும் வழங்குகிறது. ஆண்டு முழுவதும், எல்லா வகையான பூக்களையும் தாவரங்களையும் மேற்கு ஏரியிலும் அதைச் சுற்றியுள்ள மலைகளிலும் உருவாக்குகிறது. இதன் மூலம் நகரின் சுற்றுச்சூழல் தரம் அதிகரிப்பிற்கு குறிப்பிடத்தக்க பங்காற்றுகிறது.  

**குழிப்பேரி மலர்தல்**: அதிகளவில் குழிப்பேரி "வில்லோ" மரங்கள் ஏரிக்கரையில் நடப்பட்டுள்ளன. ஒரு வில்லோ மரத்துடன் ஒரு குழிப்பேரி மரம் என்ற அளவில் சேர்ந்துள்ளதாகக் கூறப்படுகிறது. பிற தோட்டக்கலை தாவரங்களான மாக்னோலியா, சேலா போன்றனவும் அங்குள்ளன. அப்பகுதியில் குழிப்பேரி பூக்கும் காலமாக வழக்கமாக ஏப்ரல் நடுப்பகுதி முதல் பெப்ரவரி இறுதியில் வரை உள்ளது.  

**தாமரை**: இப்பகுதியிலுள்ள சில இடங்களுக்கு தாமரையின் பெயர்கள் இடப்பட்டுள்ளது. எ.கா: தாமரைத் தடாகம், தாரை ஒழுங்கை. பாரம்பரியமாக அங்கு "தாமரை அணிச்சல்" என்ற உணவு உள்ளது. அங்கு கண்டுபிடிக்கப்பட்ட தாமரையின் எச்சங்கள் குறைந்தது தாங் அரசமரபுக்கு முன் தாமரை பயிரிடப்பட்டுள்ளது எனக் காட்டுகின்றன. சொங் அரசமரபுக் கவிதை ஒன்றும் தாமரை பற்றிக் குறிப்பிட்டுள்ளமையும் தாமரை மேற்கு ஏரியில் தாமரைக்கு அதிக மதிப்பிருந்நது என்பதைக் காட்டுகிறது. தற்போது 14 வகை தாமரைகள் 130 சீன ஏக்கர் பகுதியில் பயிரிடப்படுகிறது. புள்ளிவிபரத்தின்படி, மேற்கு ஏரித் தாமரைகள் சூன் ஆரம்பத்தில் பூக்கத் தொடங்கி சூன் இறுதியில் உச்ச மலர்தலை அடைகியறது. இது ஆகத்து இறுதி அல்லது செப்டம்பர் தொடக்கம் வரையும் செல்வதுண்டு.
# வித்யா தேவி பண்டாரி



**வித்யா தேவி பண்டாரி** (; பிறப்பு: 19 ஜூன் 1961) நேபாளத்தின் தற்போதைய குடியரசுத் தலைவராவார். இந்நாட்டின் இரண்டாவது குடியரசுத் தலைவராக 2015இல் தேர்ந்தெடுக்கப்பட்ட இவரே நேபாளத்தின் முதல் பெண் குடியரசுத் தலைவருமாவார். 28 அக்டோபர் 2015 அன்று குடியரசுத் தலைவர் தேர்தலில் வெல்லும் முன்பு இவர் அனைத்து நேபாள பெண்கள் அமைப்பின் தலைவராகவும், நேபாள பொதுவுடைமைக் கட்சி (ஒன்றிணைந்த மார்க்சிஸ்ட் - லெனினிஸ்ட்)-இன் துணைத் தலைவராகவும் இருந்தார். நாடாளுமன்ற வாக்கெடுப்பில் 549க்கு 327 வாக்குகள் பெற்று, குல் பகதூர் குருங்கைத் தோற்கடித்து குடியரசுத் தலைவராகத் தேர்வானார். இதற்கு முன்னர் நேபாள அரசில் பாதுகாப்பு அமைச்சர் பதவியையும் வகித்திருக்கிறார். நேபாளத்தில் இப்பதவியை வகித்த முதல் பெண்மணி இவரே ஆவார்.  

வித்யாதேவி பண்டாரி இரண்டாவது முறையாக நேபாளக் குடியரசுத் தலைவராக நேபாள நாடாளுமன்றத்தால் 13 மார்ச் 2018 அன்று தேர்ந்தெடுக்கப்பட்டார்.  

## தனி வாழ்க்கை
பண்டாரி சூன் 19, 1961 ஆம் ஆண்டு நேபாளத்தின், போஜ்புர் மாவட்டத்தில் உள்ள *மானேபஞ்ச்யா*ங் என்ற ஊரில் ராம் பகதூர் பாண்டே, மிதிலா பாண்டே இணைக்கு மகளாகப் பிறந்தார். 1993இல் சித்வன் மாவட்டத்தில் உள்ள தஸ்துங்கா என்ற ஊரில் மர்மமான முறையில் மகிழுந்து விபத்தொன்றில் மரணம் அடைந்த, புகழ்பெற்ற பொதுவுடைமைக் கட்சித் தலைவரான மதன் பண்டாரி இவரது கணவராவார்.  

## பொது வாழ்க்கை
பண்டாரி இளம் வயதிலேயே அரசியலில் ஈடுபடலானார். நே.பொ.க (மா.லெ) கொடுத்துள்ள தகவல்படி அக்கட்சியின் இளைஞர் அணியில் 1978இல் போஜ்புரிலிருந்து ஒரு களச்செயற்பாட்டாளராக பண்டாரி இணைந்தார். 1979 முதல் 1987 வரை அனைத்து நேபாள தேசிய சுதந்திர மாணவர் சங்கத்தின் கிழக்கு மண்டலக்குழுவுக்குப் பொறுப்பேற்று நடத்தினார். எனினும் அவரது தீவிர அரசியல் வாழ்வு 1980இல் நேபாள பொதுவுடைமை (மா.லெ) கட்சியில் உறுப்பினராகச் சேர்ந்ததிலிருந்தே தொடங்கியது எனலாம். பள்ளிப் படிப்பை முடித்து திரிபுவன் பல்கலைக் கழகத்தின் மகேந்திர மோரங் ஆதர்ஷ பல்துறை வளாகத்தில் சேர்ந்த அவர் மாணவர் சங்கங்களின் கூட்டமைப்பின் பொருளாளராகத் தேர்ந்தெடுக்கப்பட்டார். 1993 முதல் நேபாளத் தொழிற்சங்கங்களின் பொதுக்கூட்டமைப்பின் மகளிரணித் தலைவராக முக்கியப் பங்காற்றினார். 1997இல் நேபாள பொதுவுடைமை (ஒன்றிணைந்த மார்க்சிஸ்ட் லெனினிஸ்ட்) கட்சியின் நடுவண் குழுவில் உறுப்பினராகத் தேர்வானார். கட்சித் தலைவராகவும் பிரதமராகவும் இருந்த கட்கப் பிரசாத் சர்மா ஓலீயின் நம்பிக்கைக்குரியவராகத் திகழ்ந்த பண்டாரி, புட்வலில் நடந்த அக்கட்சியின் எட்டாவது பொது மாநாட்டில் கட்சியின் துணைத் தலைவராகத் தேர்ந்தெடுக்கப்பட்டார்.  

பண்டாரி 1994இலும் 1999இலும் ஆக, முறையே பிரதமர் கிருஷ்ண பிரசாத் பட்டாராயையும் தாமநாத் துங்கானாவையும் தோற்கடித்து, இருமுறை நாடாளுமன்றத் தேர்தல்களில் வெற்றிபெற்றார். இருப்பினும் 2008இல் நடந்த அரசமைப்புச் சட்டப்பேரவைத் தேர்தலில் தோல்வியைத் தழுவினார். பிரதமர் மாதவ குமார் நேபாளின் அமைச்சரவையில் பாதுகாப்பு அமைச்சராகப் பணியாற்றினார். 2013இல் நடந்த இரண்டாவது அரசமைப்புச் சட்டப்பேரவைத் தேர்தலில் கட்சி அவரை விகிதாச்சாரத் தேர்தல் முறையில் தேர்ந்தெடுத்தது.  

நேபாளத்தின் இரண்டாவது குடியரசுத் தலைவராக 2015இல் தேர்ந்தெடுக்கப்பட்ட இவரே முதல் பெண் குடியரசுத் தலைவருமாவார்.  
மேலும் இவர் இரண்டாவது முறையாக, நேபாளக் குடியரசுத் தலைவராக நேபாள நாடாளுமன்றத்தால் 13 மார்ச் 2018 அன்று தேர்ந்தெடுக்கப்பட்டார்.
# கும்பகோணம் ராஜா வேத காவ்ய பாடசாலை


**கும்பகோணம் ராஜா வேத காவ்ய பாடசாலை** , கும்பகோணம் நகரிலுள்ள பழம்பெருமை வாய்ந்த பாடசாலையாகும்.  

## அமைவிடம்
ராஜா வேத காவ்ய பாடசாலா என்றும் ராஜா வேத காவ்ய பாடசாலை என்றும் அழைக்கப்படுகின்ற இந்தப் பாடசாலை கும்பகோணம் சக்கரபாணி கோயில் வடக்கு வீதியில் அமைந்துள்ளது.  

## வரலாறு
கோவிந்த தீட்சிதர் முயற்சியால் வடிவம் பெற்றவற்றில் இப்பாடசாலையும் ஒன்றாகும். அவரது பிற பணிகளில் திருப்பாலைத்துறை கோயில் கோபுரம், திருப்பாலைத்துறை நெற்சேமிப்புக்கிடங்கு, கும்பகோணம் கும்பேசர் கோயிலின் புதிய சன்னதிகள், ராஜகோபுரம், கும்பகோணம் இராமசுவாமி கோயில் உள்ளிட்ட திருப்பணிகள் அடங்கும். கி.பி.1542இல் இவரால் உருவாக்கப்பட்ட இந்த பாடசாலை பல அறிஞர்களை உருவாக்கியுள்ளது. இப்பாடசாலையை நிர்வகிக்க கி.பி.1972இல் அத்வைத வித்யாசார்ய மகாராஜா சாகிப் ஸ்ரீ கோவிந்த தீட்சிதர் புண்ய ஸ்மரன சமிதி அமைக்கப்பட்டது.  

## வகுப்புகள்
இப்பாடசாலையில் நான்கு வேதங்களிலும் எட்டு ஆண்டுகள் மற்றும் பத்து ஆண்டுகளுக்கான வகுப்புகள் நடத்தப்பட்டு மாணவர்களுக்கு சான்றிதழ்கள் வழங்கப்படுகின்றன.  

## புதுப்பித்தல்
1933இல் புதுப்பிக்கப்பட்ட இப்பாடசாலை, நவம்பர் 1, 2015இல் மறுபடியும் புதுப்பிக்கப்பட்டது.
# சிய்யான்



**சிய்யான்** (* Xi'an*; ; ), பொதுவாக "சியான்" (*Sian*), என்பது வடமேற்கு சீனாவின் சாங்சி மாகாணத்தின் தலைநகராகும். சீனாவின் பண்டைய நகர்களில் ஒன்றான இது, மிங் அரசமரபுக்கு முன் "சாங்கான்" என அறியப்பட்டது. சிய்யான் சீனாவின் நான்கு பெரும் பண்டைய தலைநகரங்களில் பழையதும், சவு, சின், ஆன், சுயி, தாங் உட்பட்ட. இது சின் ஷி ஹுவாங்கின் சுடுமட்சிலைப் படைக்கு வீடும் பட்டுப் பாதையின் ஆரம்பப் புள்ளியுமாகும். 2010 கணக்கெடுப்பின்படி, சிய்யானின் நகர சனத்தொகை 5,566,711 ஆக அதன் 10 மாவட்டங்களின் 7 மாவட்டங்களில் கொண்டிருக்கிறது. அதேவேளை உள்ளூர் மாநகரத்தின் மொத்த சனத்தொகை 8,467,837 ஆகவுள்ளது. இது வடமேற்கு சீனாவில் மிகவும் பிரபலம்மிக்க நகரும் மேற்கு சீனாவின் நகரங்களில் உள்ள பிரபலமிக்க நகரங்கள் மூன்றில் ஒன்றாகவும் உள்ளது. "பொருளியளாளர் அறிவுப் பிரிவு" சூலை 2012 அறிக்கையின்படி, சீனாவில் வளரும் பெரும் மாநகர்கள் 13 இல் ஒன்றாக இது பெயரிடப்பட்டுள்ளது.  

## பெயர் வரலாறு
சிய்யான் என்பதிலுள்ள இரு சீன எழுத்துக்கள் ("") "மேற்குச் சமாதானம்" என்ற அர்த்தமுள்ளன. சவு அரசமரபு காலத்தில், இப்பகுதி "பெங்காவோ" எனப்பட்டது. பெங் ஏரியின் மேற்குக்கரை பெங் எனவும், ஏரியின் கிழக்குக் கரை காவோ எனவும் அழைக்கப்பட்டன. இது ஆன் அரசமரபு (கி.மு. 206 கி.பி 220) காலத்தில் "நிலையான சமாதானம்" என அர்த்தமுள்ள செங்கான் பெயர் மாற்றப்பட்டது. இது சிலநேரங்களில் மேற்கு தலைநகர் அல்லது சிஜிங் என குறிப்பிடப்பட்டது. சுயி அரசமரபு காலத்தில் (கி.பி 581) இதன் பெயர் "டக்சிங்" எனவும், மீண்டும் செங்கான் என்ற பெயர் 618 இல் தாங் அரசமரபு காலத்தில் மாற்றப்பட்டது. யுவான் அரசமரபு (1270–1368) காலத்தில், இந்நகர் "பெங்குவான்" என்ற பெயரைப் பெற்றது.  

இறுதியில், மிங் அரசமரபு காலத்தில் சிய்யான் என்ற பெயரை 1369 இல் பெற்றது. அப்பெயர் 1928 வரை இருந்தது. பின்பு சிஜிங் அல்லது "மேற்கு தலைநகர்" என்ற பெயரை 1930 இல் பெற்றது. மீண்டும் ஒரு முறை 1943 இல், மிங் அரசமரபு காலப் பெயரான சிய்யான் என்பதைப் பெற்றது.  

சிய்யான் தற்போது மற்ற சீன நகரங்களுக்கு உள்ளவாறு பரவலாக ஏற்றுக் கொள்ளப்பட்ட ஒரு குறியீட்டுச் சுருக்கம் இல்லாது உள்ளது.  

## வரலாறு
சிய்யான் உயர்வானதும் கலாச்சார குறிப்பிடத்த வரலாற்றையும் கொண்டுள்ளது. 1963 இல் லாந்தியன் பகுதியில், சிய்யானின் தென்கிழக்கிலிருந்து தொலைவில், 500,000 ஆண்டுகளுக்கு முற்பட்ட லாந்தியன் மனித எச்சம் கண்டுபிடிக்கப்பட்டது. 6,500 வருடங்கள் பழமையான புதிய கற்காலக் கிராமம் 1953 இல் நகரத்தின் கிழக்குப் பகுதியில் கண்டுபிடிக்கப்பட்டது. அதில் கதிரியக்கக்கரிமக் காலக்கணிப்பு முதல் 5600–6700 வருடங்களுக் முந்திய சில சிறப்பாக ஒழுங்கமைக்கப்பட்ட புதிய கற்கால குடியிருப்புக்களின் எச்சங்கள் காணப்பட்டன. 1957 இல் கட்டப்பட்ட சிய்யான் தொல்பொருள் காட்சிச்சாலையின் இப்பகுதி இருப்பிடமாகத் திகழ்வதுடன், தொல்பொருட்களைப் பாதுகாத்து வருகிறது.  

## உசாத்துணையும் குறிப்புக்களும்

- Heng Chye Kiang. (1999). *Cities of Aristocrats and Bureaucrats: The Development of Medieval Chinese Cityscapes*. Singapore: Singapore University Press. .
-
# சேலம் (மண்டலம்)

**சேலம் மண்டலம்** (Salem region) என்பது தமிழ்நாட்டின் உள்ள நிர்வாக மண்டலங்களில் ஒன்றாகும். இதன் தலைமையகம் சேலம் நகரில் அமைந்துள்ளது. தமிழ்நாட்டின் சேலம் மண்டலத்துக்கு உட்பட்ட மாவட்டங்களானது தமிழ்நாடு அரசின் வெவ்வேறு துறைகளிலும் அவற்றின் தேவைக்கேற்ப சிற்சில மாறுபாடுகளுடன் சேர்க்கபட்டுள்ளன.  

## மாவட்டங்கள்
### தொழிலாளர் நலத்துறை
தொழிலாளர் நலத்துறையின் சேலம் மண்டலத்தில் பின் வரும் நான்கு மாவட்டங்கள் உள்ளன.  
- சேலம்
- தர்மபுரி
- கிருஷ்ணகிரி
- நாமக்கல்
# கோயமுத்தூர் மண்டலம்

**கோயம்புத்தூர் மண்டலம்** (*Coimbatore region*) என்பது இந்திய ஒன்றியம், தமிழ்நாட்டின் மண்டலங்களில் ஒன்று. தமிழ்நாட்டில் முதன்முதலில் தொடங்கப்பட்ட ஐந்து மண்டலங்களுள் இதுவும் ஒன்று. முதலில் தொடங்கப்பட்டப் பிற நான்கு மண்டலங்கள்: செங்கற்பட்டு மண்டலம், திருவண்ணாமலை மண்டலம், மதுரை மண்டலம், தஞ்சாவூர் மண்டலம். பின்னர் கோயம்புத்தூர் மற்றும் திருவண்ணாமலை மண்டலங்களிலிருந்து, சேலம் மண்டலம் உருவாக்கப்பட்டது. இந்த மண்டலத்தில் தமிழ்நாடு அரசின் பல்வேறு துறைகளின் மண்டல அலுவலகங்கள் இயங்கிவருகின்றன. அவற்றின் தலைமையகங்கள் கோயம்புத்தூர் நகரில் அமைந்துள்ளன. கோயமுத்தூர் மண்டலத்துக்கு உட்பட்ட மாவட்டங்களானது தமிழ்நாடு அரசின் வெவ்வேறு துறைகளிலும் அவற்றின் தேவைக்கேற்ப சிற்சில மாறுபாடுகளுடன் உள்ளன.  

## உள்ளடக்கிய மாவட்டங்கள்

### பொதுப்பணித்துறை
தமிழ்நாட்டின், திருச்சிராப்பள்ளி மண்டலத்தை சீரமைத்து 2021, ஆகத்து 27 அன்று கோயமுத்தூர் பொதுப்பணித் துறை மண்டலம் உருவாக்கப்பட்டது. அதில் அடங்கியுள்ள மாவட்டங்கள் பின்வருமாறு.  
- ஈரோடு மாவட்டம்
- கோயம்புத்தூர் மாவட்டம்
- சேலம் மாவட்டம்
- தருமபுரி மாவட்டம்
- திருப்பூர் மாவட்டம்
- நாமக்கல் மாவட்டம்
- நீலகிரி மாவட்டம்

### தொழிலாளர் நலத்துறை
தொழிலாளர் நலத்துறையின் கோயமுத்தூர் மண்டலத்தில் பின் வரும் ஐந்து மாவட்டங்கள் உள்ளன.  
- ஈரோடு மாவட்டம்
- கரூர் மாவட்டம்
- கோயம்புத்தூர் மாவட்டம்
- நீலகிரி மாவட்டம்
- திருப்பூர் மாவட்டம்
# தெற்கு சுமாத்திரா மாகாணம்


**தெற்கு சுமாத்திரா மாகாணம்** (South Sumatra Province) இந்தோனேசியாவின் 34 மாகாணங்களில் ஒன்றாகும். இது சுமாத்திரா தீவின் தென் பகுதியில் அமைந்துள்ளது. இது பாரிசான் குன்றுக்குக் கிழக்கே அமைந்துள்ளது. இதன் மொத்த பரப்பளவு ஆகும். 2010 ஆம் ஆண்டின் மக்கள் தொகை கணக்கெடுப்பின்படி 7,450,394 மக்கள் வசிக்கிறார்கள். மேலும், சனவரி 2014 ஆம் ஆண்டைய அலுவல் ரீதியான உத்தேசமான கணக்கின்படி 7,996,535 மக்கள் வவசிக்கிறார்கள். இதன் தலைநகரமாக பாலெம்பாங் நகரம் உள்ளது.  

## வரலாறு
### வரலாற்றுக்கு முந்தைய காலம்

### சிறீ விஜயா காலம்

### இரண்டாம் உலகப் போர்

### விடுதலைக்குப் பின்னர்

## நிர்வாகப் பிரிவுகள்
# அமலெந்து குகா

**அமலெந்து குகா** (*Amalendu Guha*: 30 சனவரி 1924–7 மே 2015) வரலாற்றாசிரியர், கல்வியாளர், நூலாசிரியர் என அறியப்படுகிறார். அசாம், ஆங்கிலம், வங்காளம் ஆகிய மொழிகளில் நூல்கள் எழுதியவர். அசாம் மாநில குமுக, பொருளியல் அரசியல் நிலைகளையும் சிக்கல்களையும் ஆய்வு செய்துள்ளார்.  

## சுயசரிதை
அமலெந்து இம்பாலில் பிறந்தார். இவரது தந்தை ஜமினிசுந்தர் குகா ஒரு பள்ளி ஆசிரியர். கொல்கத்தா மாநிலக்கல்லூரியில் முதுகலைப் படிப்பு முடித்துவிட்டு தெசுப்பூரில் தர்ரங் கல்லூரியில் ஆசிரியராகப் பணி செய்தார். 1962 ஆம் ஆண்டில் சீனப் படையெடுப்பின் காரணமாக இவர் இந்தியப் பொதுவுடமைக் கட்சியில் தீவிரமாக இருந்ததால் கைது செய்யப்பட்டார்  

## தொழில்

புனேயில் உள்ள கோகலே அரசியல் பொருளியல் நிறுவனம், தில்லிப் பல்கலைக் கழகம், கொல்கத்தாவில் சமூக அறிவியல் மையம் ஆகிய கல்வி நிறுவனங்களில் கற்பிக்கும் பணியை ஆற்றினார்.  

இவர்து விருப்பப்படி இவர் இறந்ததும் இவருடைய உடல் குவகாத்தி மருத்துவமனைக்குக் கொடையாக வழங்கப்பட்டது. இவருடைய கண்கள் குவகாத்தில் உள்ள சங்கர்தேவ் நேத்ராலயாவுக்கு வழங்கப்பட்டது.  

## மேற்கோள்

- http://www.thestatesman.com/news/northeast/eminent-historian-dr-amalendu-guha-passes-away/61971.html
- http://indianexpress.com/article/india/india-others/historian-amalendu-guha-dies-body-donated-to-medical-college/
# வரதராஜன் ஜெயபாஸ்கரன்


## சிறப்புகள்
தமிழ்ப் படைப்பாளிகள் பேரியக்கத்தின் மாநிலப் பொதுச்செயலாளராக இவர் உள்ளார். இவர் 1986 முதல் 1988 வரை தேவி வார இதழில் நிருபராகப் பணியாற்றினார். ஜெயபாஸ்கரன், ஜெயசூரியன் என்னும் பெயர்களில் 50 கட்டுரைகளை எழுதியுள்ளார். 1989 முதல் 1991 வரை தராசு வார இதழில் சமுகப் புலனாய்வு நிருபராகப் பணியாற்றினார். இவர் 18 சிறப்புக் கட்டுரைகளை எழுதியுள்ளார்.  

'''மேற்கோள்கள்  
'''
# பொட்டலா அரண்மனை


**பொட்டலா அரண்மனை** (*Potala Palace*; ) என்பது திபெத் தன்னாட்சிப் பகுதியிலுள்ள, 1959 தீபத்திய புரட்சிக் காலத்தில் இந்தியாவிற்கு டென்சின் கியாட்சோ (14வது தலாய் லாமா) செல்லும் வரை தலாய் லாமாவின் பிரதம வசிப்பிடமாக இருந்தது. இப்போது இது நூதன காட்சிச்சாலையாகவும் உலகப் பாரம்பரியக் களமாகவும் உள்ளது.  

போதிசத்துவர் அவலோகிதரின் புராண இருப்பிடமாக பொட்டலா மலையின் பெயர் இவ் அரண்மனைக்கு வைக்கப்பட்டது. 5 வது தலாய் லாமா அவருடைய ஆன்மீக ஆலோசகர் கொசொங் ஆளுவதற்கு ஏற்ற இருப்பிடத்திற்கு பொருத்தமான இடம் எனச் சுட்டிக்காட்டிய டேபெங், செரா மடங்களுக்கு இடையே 1645 இல் கட்டுமான வேலையை ஆரம்பித்தார். இது வெள்ளை அல்லது சிவப்புக் கோட்டை என அழைக்கப்பட்ட, 637 இல் சொங்ஸ்டன் கம்போபோலினால் கட்டப்பட்ட ஆரம்ப அரணின் மிஞ்சிய மேற்பரப்பில் கட்டப்பட்டிருக்கலாம்.  

இக்கட்டடம் கிழக்கு மேற்காக 400 மீட்டர்கள், வடக்கு தெற்காக 350 மீட்டர்கள், 3 மீட்டர் கனமுள்ள சரிவான கற்சுவர்கள், 5 மீட்டர் (16 அடிக்கு மேல்) கனமுள்ள அடித்தளம் கொண்ட இக்கட்டடம் நிலநடுக்கத்தை தாக்குப்பிடிக்கக்கூடியவாறு அடித்தளத்தில் செம்பி ஊற்றப்பட்டுள்ளது. பதின்மூன்று மாடிகள் கொண்ட கட்டடத்தில் 1,000 இற்கு மேற்பட்ட அறைகள், 10,000 சன்னதிகள், 117 மீட்டருக்கு (384 அடி) உயரத்துக்கான கிட்டத்தட்ட 200,000 சிலைகள் ஆகியன "சிவப்புக் குன்று" மீது, பள்ளத்திலிருந்து 300 மீட்டர் (கிட்டத்தட்ட 1,000 அடி) உயரத்திற்கு மேல் அமைந்துள்ளது.  

லகசாவின் மூன்று பிரதான குன்றுகள் "திபெத்தின் மூன்று பாதுகாவலர்களை" பிரதிநிதித்துவப்படுத்துவதாக பாரம்பரியம் உள்ளது. சொக்பொரி எனும் வச்ரபானியின் ஒன்றான மலை பொட்டலாவின் தெற்கிலும், மஞ்சுசிறீயின் பெங்வாரி, பொட்டலா அமைந்துள்ள அவலோகிதரை பிரதிநிதித்துவப்படுத்தும் மாபோரிக் குன்று என்பன பிரதான குன்றுகளாகும்.  

## கட்டவியல்
அரண்மனை 3,700 மீட்டர் (12,100 அடி) உயரத்தில், லகாசா பள்ளத்தாக்கின் மத்தியில் சிவப்பு மலையின் பக்கத்தில் கட்டப்பட்டுள்ளது. இக்கட்டத்தின் பரந்து உள்வாங்கிச் சரிந்த சுவர்கள் பல சன்னல்களைக் கொண்ட நேர் வரிசை மேற்பக்கம் மாத்திரம் உடைந்துள்ளது. சமதளமான கூரைகள் வெவ்வேறு அளவுகளில் காணப்படுகிறது. இவற்றைப் பார்க்கும்போது அரண் போன்ற தோற்றத்தை அளிக்கவில்லை. பாறையின் தென் அடிவாரத்தில் பெரிய இடைவெளி சுவர்களாலும் கதவுகளாலும் சூழப்பட்டு, உட்பக்கத்தில் பாரிய தாழ்வார அமைப்பு காணப்படுகிறது. மென்மையான ஏற்றத்தைக் கொண்ட இடைவெளி மூலம் உடையக்கூடிய ஒரு சுமாரான இலகு படிக்கட்டுகளின் தொடர் பாறை உச்சிக்கு வழிவகுக்கிறது. அதன் மொத்த அகலமும் அரண்மனையால் நிரப்பப்பட்டுள்ளது.  

இக்கட்டிடங்களின் மத்திய பகுதி மிக உயரத்தில் பரந்த நாற்கோண பெரும்பரப்புக்கு உயர்ந்துள்ளது. மத்திய பகுதியில் உள்ள ஏனைய கட்டங்களிலிருந்து வேறுபட்ட செந்நிறப் பகுதி "சிவப்பு அரண்மனை" என அழைக்கப்படுகிறது. பிரதான மண்டபங்கள், பீடங்கள், முன்னைய தலாய் லாமாக்களின் சன்னதிகள் என்பன இங்குள்ளது. அங்கே உயர் அலங்கார ஓவியங்கள், அணிகல வேலைப்பாடுகள், சிற்பச் செதுக்கல்கள் உட்பட்ட பிற அலங்காரங்களும் அதிகமாகவுள்ளன. பொட்டலா அரண்மனையை அரைவாசி மாதிரியாகக் கொண்டு 1767 முதல் 1771 வரையான காலப்பகுதியில் கட்டப்பட்ட, சீன புடோ சொங்செங் கோயிலும் ஐக்கிய நாடுகள் கல்வி, அறிவியல், பண்பாட்டு நிறுவன உலகப் பாரம்பரியக் களம் ஆகும்.  

இவ் அரண்மனை அமெரிக்க தொலைக்காட்சி நிகழ்ச்சியிலும் (*குட் மோனிங் அமெரிக்கா*) "யு.எஸ்.ஏ டுடே" செய்தித்தாளிலும் புதிய ஏழு அதிசயங்களில் ஒன்று என பெயரிட்டப்பட்டது.
# காங் ஊ குய்



**காங் ஊ குய்** என்பது மத்திய சீனாவின் எனான் மாகாணத்தில் உள்ள ஊசியான் நகருக்கு அண்மையில் கண்டெடுக்கப்பட்டதாகச் சொல்லப்படும்மேற்கத்திய ஒரு வெண்கலப் பாத்திரம். மேற்கத்திய சூ காலப்பகுதிக்கு உரியதாகக் கருதப்படும் இந்தப் பண்டைக்காலச் சீனத் தொல்பொருள் அதிலுள்ள நீண்ட சாசனத்துக்காகப் பெயர்பெற்றது. இது 1977 இலிருந்து பிரித்தானிய அருங்காட்சியகத்தின் ஆசியச் சேகரிப்பின் ஒரு பகுதியாக உள்ளது.  

இது முதன்முதலால என்ன சூழலில் கண்டுபிடிக்கப்பட்டது என்பது குறித்துத் தெளிவாகத் தெரியவில்லை. ஆனாலும், இதிலுள்ள சாசனத்திலிருந்து இக்கிண்ணம் தற்கால ஊசியான் நகருக்கு அண்மையில் உள்ள வெய் என்னுமிடத்தில் வைக்கப்பட்டு இருந்ததாகத் தொல்லியலாளர்கள் கருதுகின்றனர். புரூக் செவெல் கொடையின் உதவியுடன் பிரித்தானிய் அருக்காட்சியகம் இதை வாங்குமுன், இதன் உரிமையாளர்களுள் பிரித்தானிய இராசதந்திரியான டுகாட் மால்கம் என்பவரும் ஒருவர்.
# விக்கிப்பீடியா:உங்களுக்குத் தெரியுமா/நவம்பர் 4, 2015

<div id="mp-dyk-img">  

</div>  
- கலிங்கப் பேரரசர் காரவேலனால் பொறிக்கப்பட்ட **ஹாத்திகும்பா கல்வெட்டு** பிராகிருத மொழியில் மிகவும் பழமையான கலிங்க பிராமி எழுத்துகளில் காணப்படுகின்றது.
- **அவுஷ்விட்ஸ் வதை முகாம்** (அவுஷ்விட்ஸ்-பிர்க்கெனாவு) என்பது 1940–1945 காலப்பகுதியில் இருந்த நாசி ஜேர்மனியின் ஒரு மிகப்பெரிய வதை முகாம் ஆகும்.
- சரிவு வட்டத்தைப் பயன்படுத்தி **காந்தச் சரிவை** அளவிடும் முறையை இங்கிலாந்தைச் சேர்ந்த ரொபேர்ட் நோமான் என்பவர் 1581 இல் விபரித்தார்.
# வீரசேனர்


**ஆச்சாரிய வீரசேனர்** 8 ஆம் நூற்றாண்டைச் சேர்ந்த இந்திய கணித மேதை. இவர் சமண தத்துவ ஞானி மற்றும் ஆச்சார்யருக்குத் தகுந்த வரிசையைச் சேர்ந்த ஒரு திகம்பர சாதுவும் ஆவார். இவர் ஒரு சிறந்த சொற்பொழிவாளர் மற்றும் கவிஞரும் ஆவார். வீரசேனர், தென்னகத்தில் ஜைன இலக்கிய மறுமலர்ச்சிக்கு காரணமாக இருந்தவர்களுள் தலையாயவரான குந்தகுந்தர் ஆச்சாரிய பரம்பரையைச் சேர்ந்தவர். இவரது மாணவர் ஜினசேனர் ஆவார்.  

வீரசேனர் ஒரு கணிதவியலாளர். ஒரு திண்ம அடித்துண்டின் கன அளவு காணும் முறையைக் கண்டுபிடித்தவர். இவர் ஆய்வுசெய்த கருத்துருக்கள்: ஒரு எண்ணை எத்தனை தடவை எண் 2 ஆல் வகுக்க முடியும் -2 அடிமான மடக்கைகள் (*ardhaccheda*); 3 அடிமான மடக்கைகள் (trakacheda), 4 அடிமான மடக்கைகள் (caturthacheda.)  

ஒரு வட்டத்தின் சுற்றளவு *C*, விட்டம் *d* இரண்டுக்குமான தொடர்பைத் தரும் தோராயமான வாய்ப்பாட்டினை அளித்துள்ளார்:  
:*C*&nbsp;=&nbsp;3*d*&nbsp;+&nbsp;(16*d*+16)/113  

அதிகளவு விட்டமுடைய (*d*) வட்டங்களுக்கு இவ்வாய்ப்பாடு தரும் π&nbsp; இன் தோராய மதிப்பு:  

:π&nbsp;≈&nbsp;355/113&nbsp;=&nbsp;3.14159292... .  

இம்மதிப்பு *ஆரியபட்டியத்தில்* ஆரியபட்டரால் தரப்பட்டுள்ள தோராய மதிப்பைவிடத் துல்லியமானது.
# வைசாலி, பண்டைய நகரம்



]].  
சிலை.]]  

**வைசாலி** (*Vaishali*), இந்தியாவின், பிகார் மாநிலத்தின், வைசாலி மாவட்டத்தில் அமைந்துள்ள தொல்லியல் நகரமாகும். இந்நகரம் பொ.ஊ.மு. ஆறாம் நூற்றாண்டில் வஜ்ஜி குடியரசின் தலைநகராக விளங்கியது.  

சமண சமயத்தின் 24-ஆவது தீர்த்தங்கரர் வர்த்தமான மகாவீரர் வைசாலி நகரத்தில் பொ.ஊ.மு. 539-இல் பிறந்தவர். கௌதம புத்தர், தான் இறப்பிற்கு முன்னர், பொ.ஊ.மு. 483-இல் தனது இறுதி உபதேசத்தை பிக்குகளுக்கு இந்நகரில்தான் மேற்கொண்டார். பொ.ஊ.மு. 383-இல் வைசாலியில் இரண்டாம் பௌத்த மாநாடு நடந்தது. எனவே வைசாலி நகரம், பௌத்தர்களுக்கும், சமணர்களுக்கும் புனித தலமாக விளங்குகிறது.  

இந்நகரில் அசோகரின் தூண்கள் அமைந்துள்ளன. இங்குள்ள 36 அடி உயர தூணின் உச்சியில் சிங்கத்தின் உருவம் அமைந்துள்ளது. மேலும் செங்கற்களால் கட்டப்பட்ட குன்று போன்ற தூபியும் உள்ளது.  

பொ.ஊ. 4-ஆம் நூற்றாண்டில் இந்தியாவிற்கு வருகை புரிந்த சீன பௌத்த துறவி பாஹியான் மற்றும் பொ.ஊ. 7-ஆம் நூற்றாண்டில் இந்தியாவிற்கு வருகை புரிந்த பௌத்த துறவி யுவான் சுவாங் ஆகிய இருவரும் தங்களது பயணக் குறிப்பில் வைசாலி நகரத்தை குறித்துள்ளனர். அக்குறிப்புகளை அடிப்படையாகக் கொண்டு, பிரித்தானிய தொல்லியலாளரான அலெக்சாண்டர் கன்னிங்காம் என்பவர், 1861-ஆம் ஆண்டில் தற்போதைய வைசாலி மாவட்டத்தில் உள்ள *பஸ்ரா* எனும் கிராமத்தை அகழ்வாராய்ச்சி மேற்கொண்டு, காலத்தால் காணாமல் போன வைசாலி நகரத்தை கண்டுபிடித்தார்.  

## அமைவிடம்
வைசாலி நகரம் பாட்னாவிலிருந்து 55 கிலோ மீட்டர் தொலைவிலும், முசாபர்பூர் நகரத்திலிருந்து 35 கிலோ மீட்டர் தொலைவிலும் அமைந்துள்ளது.  

## அருங்காட்சியகம்
இந்தியத் தொல்லியல் துறையின் அருங்காட்சியகம், விஷ்வசாந்தி தூண் அருகே அமைந்துள்ளது.  

## இதனையும் காண்க
- பௌத்த யாத்திரைத் தலங்கள்
- சமணப் புனிதத் தலங்கள்

## வைசாலியில் குறிப்பிடத்தக்க பௌத்த சின்னங்கள்

## இதனையும் காண்க

- பௌத்த யாத்திரைத் தலங்கள்
- பௌத்த தொல்லியற்களங்கள்
# வைசாலி

**வைசாலி** என்பது:  

## இடம்
- வைசாலி மாவட்டம்
  - வைசாலி, பண்டைய நகரம்
  - வைசாலி மக்களவைத் தொகுதி
  - வைசாலி சட்டமன்றத் தொகுதி
- வைசாலி மெட்ரோ நிலையம்
- வைசாலி வட்டம்

## பிற
- *ஈரம் (திரைப்படம்)*, தெலுங்கில் "வைசாலி"
# காதல் சுரங்க வழி (தொடர்வண்டிப் போக்குவரத்து)



**காதல் சுரங்க வழி** (*Tunnel of Love*) என்பது உக்ரைன் நாட்டின் கிளவான் பகுதிக்கு அண்மையில் அமைந்துள்ள வினோதமான தொடர்வண்டிப் போக்குவரத்துச் சாலை ஆகும். மூன்று கி.மீ நீளம் கொண்ட இது மரங்களின் சுரங்க வழியால் அல்லது வளைவினால் சூழப்பட்டுள்ளது. இது காதலர்கள் சுற்றித்திரிவதற்கு உகந்த இடமாக அறியப்படுகிறது.